НАРОДНО ЧИТАЛИЩЕ „МИХАИЛ ДОНЕВ -1903“ С.ЛИЛЯК,ОБЩИНА ТЪРГОВИЩЕ,ул.“Георги Димитров“№50, chitalishtelilak@abv.bg

**ОТЧЕТ**

**ЗА ДЕЙНОСТТА НА НЧ“МИХАИЛ ДОНЕВ-1903“ С.ЛИЛЯК ПРЕЗ**

**2021година**

 През отчетния период читалищната дейност има за цел обединяване на усилията за развитие и утвърждаване на читалището като важна обществена институция, градяща културната идентичност на местната общност.Настоятелството работи през 2021г. за създаване на условия за превръщането на институцията в информационно-образователен център,  утвърждаващ  ценностите на гражданското общество.

**1**.**Състояние на читалището:**

На територията на с.Лиляк функционира само Народно читалище „Михаил Донев -1903“, няма друг културен институт.

 - Читалището има добра материална база и през настоящата година бяха направени изкърпване на рушащата се външна мазилка и боядисване с фасаген на сградата,подмяна на улуци тръби и др.Читалището като единствен културен институт е с изключително значение за укрепване, популяризиране и развитие на българската идентичност, традиционна култура и духовни ценности.

2.Външната среда осигурява следните възможности:Културно-етническо разнообразие - българи, турци и роми.

* Партньори:

 - Община Търговище,НПО,Читалища в общината, ЦДГ сЛиляк, ОУ “Христо Ботев“с. Лиляк, Пенсионерски клуб: „Люляк“с.Лиляк, Пенсионерски клуб „Здравец“ с.Здравец, РПК с.Лиляк, ЕТ “Албена“-СД1 с. Лиляк,Защитено жилище с. Лиляк

**2.1**.**Силни страни на вътрешната среда**:

- щатен персонал, обезпечаващ читалищната дейност,

- кадрови ресурс с дългогодишен стаж в сферата на библиотечната и читалищни дейности, с квалификация и висше образование, магистърска степен,

- собствена материална база,

- наличие на компютри – четири за потребители, две за служебно ползване и офис техника-ксерокс 3 в 1,ламинатор,

- наличие на библиотека в читалището, Интернет,

- доброволци

**2.2**.**Слаби страни:**

**а/** Липсва достатъчен финансов ресурс за :

- поддръжка на сградата, един ремонт не е качествен,

- закупуване на нова компютърна конфигурация.

**б**/ Застаряващо е местно население, младите основно живеят в друго населено място или държава.

**II.** **Библиотечната дейност беше подчинена на**

 **Целите**:1.Подпомагане на културното, образователното и просветно развитие на населението място.Предлагане на равен и бърз  достъп до най-необходимата на гражданите информация и разширяване на предлаганите услуги.

2.Работа за всестранното библиотечно, библиографско и информационно осигуряване и предоставения публичен достъп до Интернет.

3. Превръщане и утвърждаване на библиотеката в информационно-образователен център за хората в различни възрасти и от различни етноси.

 **Основните** **Задачи през годината 2021г. бяха**:

 1.Формиране на библиотеката като място за общуване, контакти, успешни социални практики. Повишаване ролята на библиотеката за социалната и и културна интеграция на различните социални общности, включително такъв в риск, неравностойно положение, етнически групи-роми.

 2.Утвърждаване на библиотеката сред професионалните среди и местната общност като необходима институция за разпространение на знания, създадена и развивана в полза на обществото.Събиране, разкриване и съхраняване на българската книжовност, на световната мисъл и култура.

 **В работата на библиотеката Действията бяха**:

1.Привличане на нови читатели, от 217 през 2020г.,през 2021г. те са 300 читатели.

2.Активно участие в проекти за развитие на отделни библиотечни дейности пред фондове, фондации, програми и др.Участвахме в проект „Българските библиотеки център за четене и информираност“2021г., но по технически причини проектът не е одобрен /пропуск при изпращането/.

3.Сътрудничество с други библиотеки: РБ “Петър Стъпов“ гр.Търговище и Читалищни библиотеки в Община Търговище и с издателство Авиана Бургас също.

4.Обогатяване на библиотечните колекции в съответствие с читателските търсения чрез осигуряване на финансирането за комплектуване на нови библиотечни документи, за целта правим активно привличане на дарения от подходящи книги и други с цел обогатяване на библиотечните колекции. Нованабавените книги са 143 тома.Библиотечният фонд до края на 2021г. е 13 112 тома.

5.Абонаментът на библиотеката е за три периодични издания, два вестника и едно списание, същите не се инвентират.

**III**. **Модернизиране и укрепване на читалището, като самоуправляваща се организация и превръщането й в притегателен център за млади и стари, предпоставка за оптимизиране на читалищната дейност.**

В изпълнние на по-горната задача подчинихме работата си на

Основите **Цели**:

 1.Разширяване на социалния обхват на читалищната дейност, в това число и с роми, хора с физически увреждания и специални видове потребности и разширяване влиянието на читалищeто върху цялата гама от обществени изяви на територията на селото,като основно мероприятията се изнесоха на мегдана при добро време - пред читалището.

 2.Съхраняване и развитие на националните традиции и обичаи. Поддържане и обновяване на Етнографската сбирка, като за същата се събират нови етнографски експонати.

 3.С цел популяризиране дейността на читалището през 2021г. се извършваше чрез рекламни дейности и покани на обществено достъпни места и в профила на читалището във Фейсбук.

  **В изпълнение на Задачите**:

 1.В работата си извършвахме Координация и партньорство във взаимоотношенията и дейностите между читалище, общественост, власт и партньори.

 2.С цел повишаване ролята на читалището като местна институция с обществени функции се поддържаше културното равнище на общността с различни изяви – професионални и любителски.Клубът „Млад художник“ участва в онлайн конкурси и реални изяви на читалището. Клубът „Млад приятел на книгата“ организира колективни и съобразно предпазните мерки от COVID19 често индивидуални четения и онлайн представя приказки, за миналата година представени са: Български народни приказки. ЖФГ и ДФГ участваха в месните културни мероприятия, а индивидуалните изпълнители на модерни песни се включиха в регионални,национални и международни конкурси и фестивали.

 **Действия**:

1.В търсене на нови партньори и съмишленици настоятелството продължи работата си с : кметство, ОУ “Хр.Ботев“, Защитено жилище с.Лиляк, ЦДГ, местен бизнес, РБ “Петър Стъпов“ гр. Търговище, РЕКИЦ – читалища, НСО, Пенсионерски клубове с. Здравец и с.Лиляк.

2.Организирахме културни празници в читалището на селско ниво: изложби, творчески и тематични вечери. Срещи-разговори, концерти, благотворителни изяви..,което е видно от Културния годишен календар за 2021г.

**IV. Осъвременяване на читалищните дейности и услуги, чрез обучение на подрастващото поколение в съответствие на новите обществени реалности и възпитание на децата в духа на демократичните принципи на гражданското общество.**

Читалището е храм, запазил цялата красота и достойнство на нашия народ.Място, където ще израстват като личности, като индивиди. Това е единствената културна институция, която работи в полза за жителите на с.Лиляк.

 **Във тази връзка допринесохме за** :

 1.Развитие на читалището, като местен обществен център с културно-просветна, информационна, социална и гражданска функции.

 2.Превръщане на Читалището в съвременен ефективен център, предлагащ удовлетворяване всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

 3.Съхраняване на обичаите и традициите на българина, които са символ на вековна мъдрост, за целта се поддържа моста между миналото, настоящето и бъдещето, като традицията Лазаруване, Бабинден- Ритуал за къпане на бебе и други.

4. Разширяване  на художествено - творческото направление, чрез: литература, изобразително изкуство и участие на любителски колективи ЖФГ и ДФГ „Лиляче“ в различни общински и национални фестивали, конкурси и прегледи като: фолклорни фестивали, пленери. Участвахме нашите индивидуални изпълнители на модерни песни в Национални, регионални и Международни конкурси.Резултатите са грамоти за участие.

**Задачи**:1.Отчитане и коригиране влиянието на отрицателното въздействие на социалната среда чрез конкретни дейности: здравни лектории, беседи и разговори по теми, вълнуващи подрастващите и богословски теми за възрастните.За целта проведохме онлайн дискусия“Книгите без които не можех да израсна“,викторината „Бележити дати в живота на Васил Левски“с втори клас,Литературна вечер за деца „Най-хубавите басни с поука на Жан дьо Лафонтен“ - 400 години от рождението му и други.

2.Продължаване на създадената традиция за организиране на дарителска кампания с цел развиване и обогатяване на модерна материално-техническа база.Организирани бяха благотворителни Базар-изложби“Направи добро!“ с цел набиране на средства.

3.Поддържане на изградената Етнографска сбирка, като се продължи събиране и разпространение на знания за родния край, същите да се записват и издават и в книги.

4.Откриване на заложбите на всяко дете и възрастен с цел насочване на развитието му в област, в която ще изявяват най-добре своя потенциал.Стимулиране и подпомагане на новооткритите таланти.

5. С цел повишаване на квалификацията и уменията на кадрите в читалището за работа в съвременните условия, същите участват в месечни сбирки и обучения.

  **IV. Поддържане на материалната база на читалището**

1.Читалищното настоятелство през изтеклата 2021г. поддържа наличната материална база, като извърши ремонтни дейности на източна, западна ,северна и южна фасада на читалището, които се нуждаха от неотложен ремонт, защото външната мазилка се руши под въздействието на външно атмосферно влияние.Освен цялостно изкърпване на фасадите извършихме и боядисване с фасаген. Остава отворен въпроса за некачествено извършения ремонт на покрива на читалището от фирма изпратена ни от Община Търговище.

 2.Породи не достатъчен финансов ресурс не се закупи и внедри компютърна техника, не закупихме поне един компютър. 3.Затова пък се изгради неотложната охранителна система за видеонаблюдение на читалището с четири камери, на стойност почти 2000,00лева. По този начин се надяваме да престанат да се чупят прозорци, да не се краде и да се опази читалищната сграда като цяло.

 3.Читалището участва в проекти самостоятелно или с партньори , с цел набавяне на нова литература и в помощ на оборудването на читалищната сграда, но по техническа причина тая година не спечелихме проекта.

**V. Организационна дейност**

1. Читалищното настоятелство има 10 заседания през 2021г. , обсъждани въпроси са за: СМР, Финансов отчет, ГФО и други финансови и организационни въпроси. Разгледани са въпроси за обзавеждане и закупуване на прахосмукачка,сейф за съхранение на важни документи, организиране на културни мероприятия, освещение на читалището и други.

**VI. Това са културните прояви през 2021г. по Годишния културен календар. :**

|  |  |  |  |
| --- | --- | --- | --- |
| **Проява** | **Дата, Месец** | **Организатори** | **място** |
| **Дискусия**: “Книгите без които не можех да израсна“-145 г. от рождението на Джек Лондон /12.01.1876г/-онлайн във Фейсбук | Януари12.02-13.01;08.30-16.00ч. | Читалище,  | Фейсбук-профил на читалището |
| **Онлайн дискусия „Книгите без които не можех да израсна“-посветена на 145 години от рождението на Джек Лондон** | Януари12.01-13.01;8.30-16.00ч. | читалище | Профил на читалището във Фейсбука  |
| **Ритуал зарязване** на лози “Дай Боже, берекет-грозде и вино!“-**не проведено** поради пандемията,Пенс.клуб е бил затворен. | февруари | Читалище и Пенсионерски клуб | Не е проведено |
| **Викторина** с деца „Бележити дати в живота Васил Левски“-втори клас | Февруари19.02;14.00ч. | Читалище, ОУ“Хр.Ботев“с.Лиляк | Малка чит.зала |
| **Изложба** на ръчно изработени мартенички „Да сме здрави - бели и червени, като мартеничките!“  | Март01.03.;9.00ч. | Читалище  | Читалище-фоайето-втори етаж |
| Поднасяне на мартенички за децата от ОУ“Хр.Ботев“ с. Лиляк | Март01.03;10.00ч. | Читалище,ОУ“ХР.Ботев“  | В училището |
|  „Мама най - сладката дума на света“ концерт - **рецитал** по стихове за мама./самодейни състави на читалището/  | Март08.03;10.00ч. | читалище | Малка чит.зала |
| **Колективно четене** на български народни приказки. Маратон на четенето и онлайн публикуване. | Април02.04-24.04 ;13.30ч. |  читалище | Читалище-библиотека |
| **Работилница** за боядисване на яйца | Април22.04;14.00ч. | читалище | библиотеката |
| **прояви** | **месец** | **организатори** | **Място на провеждане** |
| **Съвместен концерт** „Върви народе възродени“ с училищни и читалищни състави, по случай 165 години от първото честване на 24 май /1865г./ | Май 25.05;11.00ч. | Читалище и ОУ “Хр. Ботев“ | Голяма зала читалище |
| **Освещение на чит. сграда. -** Доклад от чит. секретар за дейносттта читалището, благодарност към дарителите, отец Анатоли извърши водосвет и помаза с миро.Накрая всички се почерпиха скромно. | Май 27.05;10.30ч. | читалището | Фоайето-втори етаж на читалището  |
| **Детско утро“Смях и игри в с.Лиляк“,**с артисти от Държавен куклен театър гр. Търговище | Юни01.06;11.00ч. | Читалище и ОУ“Хр.Ботев“ | В голяма-кинозала в читалището |
| 2 юни-Ден на Ботев и загиналите за свободата и независимостта на България-Тържествено **поднасяне на венци пред паметниците** в центъра на селото. | Юни02.06;9.30ч. | Читалище, кметство | Пред читалището |
| По случай световен ден на слънчевата енергия**Рисунка на площада“** Слънцето без което не можем“, с деца до 14 години | Юни 21.06;11.00ч. | Читалище,ОУ“ХР.Ботев“ | Пред читалището |
| **Презентация на книгата** „Поминък и занаяти на с.Лиляк от началото на миналия век до днес“ от Станка Миланова | Юни 26.06;10.00ч.  | читалище | В малка зала читалище |
| **Участие в Образователно пътуване по повод на Европейската година на ЖП транспорта -** интересно пътуване и научаване история на трите гари-Търговище,Шумен и Каспичан.  | Юни9.10-15.30ч. | ОЧН, Инф.Център Шумен и читалището | Гарите Т-ще, Шумен и Каспичан |
| **Прояви** | **месец** | **организатори** | **Място на провеждане** |
| **Литературна вечер** за деца “Най- хубавите басни с поука на Жан дьо Лафонтен“ - 400г от рождението му. | Юли 08.07;10.00ч. | Читалище, ОУ“ХР.Ботев“ | В малка зала |
| **Участие** на местния футболен отбор/Деца да 14г./ в мини турнир по футбол. | Юли09.07;9.00-13.00ч. | Читалище, Общински Читал.съвет | В Търговище |
| **Празник на градината-**конкурс за най-добре отгледан зеленчук,беседа за значението и отглеждането на зеленчуците, съвети за градинаря и музикална програма от самодейци от Търговище. | Август01.08.;10.00ч. | Читалище, Пенс.клуб и Защитено жилище | Пред читалището |
| **Вечер на поезията,** посветена на 85 години от рождението на СтефанЦанев (07.08.1936), български поет, белетрист и драматург. | Август06.08;14.00ч. | Читалище, ОУ“Хр.Ботев“ | В малка зала |
| **Спортен празник за деца** /игри с топка,с чували,с балони,битка с теглене на въже,игри с щипка и други. | Август23.08;10.30ч. | Читалищечиталището | Пред читалището |
| **Проява** | **Дата и час** | **организатори** | **Място на провеждане** |
| Презентация на книгата „Дългото пътуване“,2021г.от Цветанка Цанева | Август25.08;9.30ч. | читалище | Малка читалищна зала |
| **Опознавателна екскурзия „Търновград - Духът на хилядолетна България“,** запознаване с историческите забележителности на Крепост Царевц, Парк-музей на България в миниатюри восъчни фигури на исторически личности. | Август27.08;06.00-18.00ч.. | читалище | дестинация гр.Велико Търново |
| **Ден на дарителя**, по повод на 165години от създаването на първите читалища и библиотеки Свищов, Лом и Шумен.По необичаен начин чит.секретар и раб.библиотека обиколиха по домовете дарителите и им поднесоха дарителски свидетелства. Дарителите бяха много силно очаровани.Встъпителните слова в профила на читалището онлайн. | Септември 10.09;10.30-14.30ч | читалище | Из селото –по адреси |
| **Проява** | **Месец, ден, час** | **организатори** | **Място на провеждане** |
| **Тематична вечер** за деца “Патиланското царство на Ран Босилек“, по случай 135 години от рождението на писателя /26.09.1986 - 08.10.1958/ | септември24.09;14.30ч. |  Читалище | Читалище-малка зала |
| **Витрина на информационното табло “Бележити български лекари“,** по повод на Ден на българския лекар 19.10.2021г. и Св.Иван Рилски. | октомври 18.10;9.00ч. | читалище | библиотека |
| **Индивидуално четене на откъси от романа „Сърце“:“Първият учебен ден“,“Една великодушна постъпка“,“Моят приятел Гарони“ и** др. във връзка със 175г. от рождението на Едмондо де Амичис/21.11.1846-11.03.1908/, италиански писател, световно известен с романа си „Сърце“. | октомври21.10;10.00ч.-15.00ч. | читалище | библиотека |
| **Родова среща** на големия род Даскалови/на едно малко клонче от родословното дърво - рода на дядо Петър/**не се проведе** поради смърт на знакова фигура от рода Даскалови. | октомври | читалище | Не се проведе |
| **Проява** | **Месец,ден,час** | **организатори** | **Място на провеждане** |
|  Онлайн **Беседа:** “Интересът и съчувствието към страдащите - емблема на Ф.Достоевски“-200год. от рождението му в профила на Фейсбук  | октомври29.10.;11.00ч. | Читалище | Профил на ч-щето във Фейсбук |
| „Българските будители модел на поведение на съвременните будителите от с.Лиляк“-онлайн разказ и в съкращение статията е публикувана във в.Търговищки новини, бр.76 от 2021г. | ноември01.11.2021г.11.00ч. | читалище | Профил на читалището във Фейсбук и във в. Търговищки новини |
| „Чрез богатството на съдържанието телевизията се превръща в двигател на доброто и демократичния дебат в обществото“ **– Витрина на фотоси** по случай 21.11. Световен ден на телевизията | ноември17.11.2021г.; 9.00ч. | читалище | Втори етаж във фоайето,на инф.табло |
|  **Колективно четене** на есета от Стефан Цвайг, австрийски автор по повод на 140 г. от рождението му /28.11.1881-22.02.1890/  | ноември25.11.2021г.;14.00ч. | читалище | В библиотеката |
| **Онлайн Разказ** за живота и творчеството на Иван Цанев /30.11.1941/-80 г.от рождението на поета. | ноември29.11.2021г.;10.00ч. | Читалище | В профила на читалището във Фейсбук |
| **Празнуване на Коледа с** Пенсионерски клуб „Люляк с**.**Лиляк-разказ за традициите по света на Коледа, поздрави от ЖФГ и индив. Изпълнители. | 22.12.2021г.; 10.00ч. | Читалище, пенсионерски клуб | В Пнсионерски клуб в читали-щето |
| **Проява** | **Месец,ден,час** | **организатори** | **Място на провеждане** |
| **Кулинарна изложба** “Умението ни да подготвим постни ястия и подреждаме на трапезата за Бъдни вечер“. | Декември23.12.;12.00ч. | Читалище, и Пенсионерски клуб | Малка чит.зала |

**Заключение**

 Eдногодишният план на НЧ “Михаил Донев -1903“ с. Лиляк послужи за развитие на културната и информационна дейности в селото през 2021г., като се създаде нова реализация на културните читалищни мероприятия с промяна на мястото на мегдана,пред читалището, на открито и във връзка с

предпазните мерки срещу covid 19 и това създаде по - голяма възможност за отдих на стари и млади.

**Забележка**: Освен това изготвиха се много витрини на книги във връзка с кръгли годишнини на писатели като: „100 години от рождението на Борис Априлов /21.03.1921-10.04.1995/авторът на „Приключенията на Лиско“; на 22.04.2021г.“155 години от рождението на Пенчо Славейков,български поет преводач и философ“;на 21.06.2021г.“155 години от рождението на чичо Стоян/21.06.1866-31.12.1939/,български детски поети хуморист ;05.07.2021г.“400 години от рождението на Жан дьо Лафонтен /08.07.1621г.-13.04.1695г./,френски баснописец“; на 04.10.2021г.“200 години от рождението на Фьодор Достоевски-руски писател/30.11.1821/“.

И на информационното табло на втория етаж във фоайето направихме витрини на фотоси и информация, както следва: на 01.04.2021г.“200 години от рождението на Георги Раковски/02.04.1821-09.10.1867 /; на 15.10.2021г.“19.10.- Ден на българския лекар.Десетте най-популярни лекари у нас. “ и други.

 Уважаеми членове на Читалищното настоятелство, Народно читалище с.Лиляк е традиционно, самоуправляващо се българско културно-просветно сдружение, което изпълнява и държавни културно-просветни задачи. Съвременното българско читалище е не само важен център за опазване и надграждане на  самобитните и традиционни за народа ни културни ценности, но средище, което стъпва върху използването на новите технологии при създаването на дейности и събития отговарящи на потребностите особено на младите в новото технологично време, създава възможности за широк достъп до информация на хората от всички възрасти, образование и етноси.

Настоящият отчетен доклад е приет на Заседание на Настоятелството с Протокол №2 от 07.02.2022г.

 Председател:…………………

 /Юрке Ибрямова/